MAJOR เปิดตัว “Special Bucket” ส่ง “Garfield”- “Boss Baby” โกยยอดขาย
MAJOR เปิดตัว “Special Bucket Set” ใหม่ ส่ง “Garfield” และ “Boss Baby” โกยยอดขาย สามารถซื้อได้ตั้งแต่วันที่ 21 สิงหาคม 2564 เป็นต้นไป
20 ส.ค. 2564

บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ได้ส่ง Special Bucket Set ใหม่สุดน่ารักซึ่งเหล่าทาสแมวห้ามพลาดกับความน่ารักของเจ้าแมวตัวอ้วนสีส้มที่ทุกคนรู้จัก “Garfield” ควงคู่มากับ “Boss Baby” ทารกน้อยในมาดผู้บริหาร ซึ่งสามารถสั่งซื้อได้ทาง Major Delivery ผ่านแอปพลิเคชั่นสั่งอาหารออนไลน์ชั้นนำอย่าง Grab Food, LINE MAN และ foodpanda หรือซื้อที่จุดจำหน่ายป๊อปคอร์นในจังหวัดและสาขาที่เปิดให้บริการ ตั้งแต่วันที่ 21 สิงหาคม 2564 เป็นต้นไป
โดย Garfield Bucket Set 1 ชุด ประกอบด้วย กาฟิว บัคเก็ต พร้อมป๊อปคอร์น ขนาด 100 ออนซ์ 1 อัน และน้ำอัดลม ขนาด 44 ออนซ์ 1 แก้ว ราคาชุดละ 340 บาท สั่งซื้อผ่านเดลิเวอร์รี่ ชุดละ 360 บาท
ส่วน Boss Baby Bucket Set 1 ชุด ประกอบด้วย บอส เบบี้ บัคเก็ต พร้อมป๊อปคอร์น ขนาด 85 ออนซ์ ในถุงซิปล็อค 1 ถุง และน้ำอัดลม ขนาด 44 ออนซ์ 1 แก้ว ราคาชุดละ 320 บาท สั่งซื้อผ่านเดลิเวอร์รี่ ชุดละ 360 บาท
 